泰州

泰州，是江苏省个一个地级市，在拉长江北面个淮扬地区，现在也认为是苏中个一个城市。在拉历史高头，泰州同吴越地区关系比较紧密，泰州个方言当中，有交关吴语影响痕迹，到1990年代之后，交关泰州人移民到长江以南，成为苏南、上海个新居民，此地个人口进入缓慢负增长阶段，经济发展也受到一定影响。

 历史沿革 
泰州个历史比较悠久，在拉南北朝辰光，出现泰州个前身——海陵县。南唐升元年（937），正式开始有泰州建制。又分海陵南境5个乡，设置泰兴县。泰州下辖海陵、泰兴、盐城、兴化4个县。之后，又从海陵县如皋场分出来，设置如皋县。在拉海陵县东境，设置静海制置院。《南唐书》卷一："改元升元……以扬州海陵县为泰州。"南唐末年，泰州地区畀宋帝国侵占。宋太祖乾德五年，拿泰州从团练州降格成军事州，属淮南道。之后先后属淮南路、淮南东路。太宗太平兴国前，泰州仍辖海陵等5个县。太平兴国二年盐城改属楚州后，泰州辖海陵、兴化、泰兴、如皋4个县。 南宋辰光，泰州重新升格成为军事州，属淮南东路。之后，泰兴、兴华分把周围城市管辖，泰州仅辖海陵、如皋2个县。

14世纪元帝国阶段设置泰州路，属淮东道，至元十九年属江淮行省。至元廿一年，拿泰州路改成功泰州，属扬州路。辖海陵、如皋2个县。

明帝国洪武初年，海陵县并到泰州，属扬州府，辖如皋县。

清帝国阶段，泰州属扬州府，辖如皋县。到雍正三年，如皋县改属通州，从此泰州就嘸自家个辖县，成为散州。乾隆三十三年，分泰州东北境设置东台县。

民国元年（1911年），南京临时政府裁府废州，泰州改称泰县。之后，泰州同扬州合并、分离交关趟数，一直到1996年，终于从扬州独立出来，成为一个地级市。

 地理环境 
泰州所在个位置，是典型个淮东平原。来勒交关年数之前迭个地方还来勒海里向。所以即使到了今日，泰州个地理还是老平个。相当适合农业发展。泰州下头个兴化，就有老多出名个“垛田”。泰州河流老多，弗输拨江南。也是一片水乡泽国个景象。

 经济 
泰州老早个经济比较一般。弗过进入21世纪之后发展老快。2012年泰州个GDP达到2700多亿人民币。多年实现两位数增长。现在已经有外资企业1700多家，走上了发展致富个康庄大道。著名个春兰集团，总部就来勒泰州。

 文化 
泰州是历史文化名城，也是淮扬文化搭下江文化个交融地区。明朝辰光泰州形成了泰州学派，成为传播心学个亚中心。

 方言 
泰州全境侪是江淮官话区，弗过内部差距也弗小。

分类:江苏城市
*